CELEX: 62009CJ0018
Language: el
Date: 2010-02-04 00:00:00
Title: Απόφαση του Δικαστηρίου (έβδομο τμήμα) της 4ης Φεβρουαρίου  2010. # Ευρωπαϊκή Επιτροπή κατά Βασιλείου της Ισπανίας. # Παράβαση κράτους μέλους - Ελεύθερη παροχή υπηρεσιών - Κανονισμός (ΕΟΚ) 4055/86 - Άρθρο 1 - Θαλάσσιες μεταφορές - Λιμένες γενικού ενδιαφέροντος - Λιμενικά τέλη - Μειώσεις και απαλλαγές. # Υπόθεση C-18/09.

Απόφαση του Δικαστηρίου (έβδομο τμήμα) της 4ης Φεβρουαρίου 2010 – Επιτροπή κατά Ισπανίας
      (Υπόθεση C‑18/09)
      «Παράβαση κράτους μέλους – Ελεύθερη παροχή υπηρεσιών – Κανονισμός (ΕΟΚ) 4055/86 – Άρθρο 1 – Θαλάσσιες μεταφορές – Λιμένες γενικού ενδιαφέροντος – Λιμενικά τέλη – Μειώσεις και απαλλαγές»
      Κράτη μέλη – Υποχρεώσεις – Παράβαση – Διατήρηση σε ισχύ εθνικής ρυθμίσεως ασύμβατης προς το κοινοτικό δίκαιο – Εισάγον διακρίσεις σύστημα μειώσεων και απαλλαγών όσον αφορά τα λιμενικά τέλη – Δεν επιτρέπεται (Άρθρο 226 ΕΚ· κανονισμός 4055/86 του Συμβουλίου, άρθρο 1) (βλ. σκέψη 18)
      Αντικείμενο 
      
         
               Παράβαση κράτους μέλους – Παράβαση του άρθρου 1 του κανονισμού (ΕΟΚ) 4055/86 του Συμβουλίου, της 22ας Δεκεμβρίου 1986, για
                  την εφαρμογή της αρχής της ελεύθερης παροχής υπηρεσιών στον τομέα των θαλάσσιων μεταφορών μεταξύ κρατών μελών και μεταξύ κρατών
                  μελών και τρίτων χωρών (EE L 378, σ. 1) – Λιμένες γενικού ενδιαφέροντος – Μειώσεις και απαλλαγές λιμενικών τελών
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Το Βασίλειο της Ισπανίας, διατηρώντας σε ισχύ τα άρθρα 24, παράγραφος 5, και 27, παράγραφοι 1, 2 και 4, του νόμου 48/2003,
                     της 26ης Νοεμβρίου 2003, για το οικονομικό καθεστώς και την παροχή υπηρεσιών των λιμένων γενικού ενδιαφέροντος, τα οποία προβλέπουν
                     σύστημα μειώσεων και απαλλαγών όσον αφορά τα λιμενικά τέλη, παρέβη τις υποχρεώσεις που υπέχει από το άρθρο 1 του κανονισμού
                     (ΕΟΚ) 4055/86 του Συμβουλίου, της 22ας Δεκεμβρίου 1986, για την εφαρμογή της αρχής της ελεύθερης παροχής υπηρεσιών στον τομέα
                     των θαλάσσιων μεταφορών μεταξύ κρατών μελών και μεταξύ κρατών μελών και τρίτων χωρών. 
                  
               
            
         
                  2)
               
               
                  
               
               
                  	Καταδικάζει το Βασίλειο της Ισπανίας στα δικαστικά έξοδα.